Η σημασία της δερματοσκόπησης στη διαφορική διάγνωση των μελαγχρωματικών βλαβών των έξω γεννητικών οργάνων
Creators: name: Τσιρώνη, Θεοδώρα Ιωάννη
Publisher: name: Aristotle University of Thessaloniki
Year: 2024
Subjects: Μελαγχρωματικές βλάβες
Γεννητική περιοχή
Δερματοσκόπηση
Pigmented lesions
Genitalia
Dermoscopy

description: Οι μελαγχρωματικές βλάβες των έξω γεννητικών οργάνων περιλαμβάνουν καλοήθεις και κακοήθεις βλάβες και διαθέτουν ιδιαίτερα κλινικά και επιδημιολογικά χαρακτηριστικά διαφορετικά από εκείνα αντίστοιχων βλαβών σε άλλες περιοχές του σώματος. Αν και η λήψη ιστορικού και η κλινική επισκόπηση της βλάβης από τον δερματολόγο είναι συνήθως τα πρώτα από μια σειρά "βημάτων" για τη διάγνωση των βλαβών του δέρματος, η δερματοσκόπηση έχει γίνει ένα σημαντικό εργαλείο στην υποβοήθηση της διάγνωσης από εκπαιδευμένους δερματολόγους και χρησιμοποιείται όλο και περισσότερο στην καθημερινή κλινική πρακτική. Τα τελευταία χρόνια μάλιστα έχουν δημοσιευτεί συγκεκριμένα δερματοσκοπικά κριτήρια για τη διάγνωση των μελαγχρωματικών βλαβών των έξω γεννητικών οργάνων. Σκοπός της παρούσας μελέτης είναι να διαπιστωθεί αν η δερματοσκόπηση προστιθέμενη στην κλινική επισκόπηση βελτιώνει τη διαγνωστική ακρίβεια όσον αφορά τις μελαγχρωματικές βλάβες των έξω γεννητικών οργάνων σε σύγκριση με την απλή κλινική επισκόπηση. Χρησιμοποιήθηκαν κλινικές και δερματοσκοπικές εικόνες ιστοπαθολογικά διαγνωσμένων μελαγχρωματικών βλαβών των έξω γεννητικών οργάνων ανδρών και γυναικών. Οι βλάβες περιλάμβαναν σπίλους, μελανώσεις, σμηγματορροϊκές υπερκερατώσεις, μελαγχρωματικά βασικοκυτταρικά καρκινώματα, μελαγχρωματικές νόσους Bowen και μελανώματα. Συμμετέχοντες δερματολόγοι με εμπειρία στη δερματοσκόπηση (readers) αξιολόγησαν τις βλάβες απαντώντας σε 2 online ερωτηματολόγια, το πρώτο μόνο με βάση τις κλινικές φωτογραφίες και το δεύτερο μετά την προσθήκη και των αντίστοιχων δερματοσκοπικών φωτογραφιών. Στη συνέχεια αξιολογήθηκε συγκριτικά η διαγνωστική τους απόδοση. Ο μέσος αριθμός των σωστών απαντήσεων στο πρώτο ερωτηματολόγιο με τις κλινικές μόνο φωτογραφίες ήταν 52,6% και μετά την εισαγωγή και των δερματοσκοπικών φωτογραφιών αυξήθηκε σε 63,4%. Η μέση ευαισθησία για τη διάγνωση των κακοήθων βλαβών με τις κλινικές μόνο φωτογραφίες ήταν 38%. Μετά την εισαγωγή και των δερματοσκοπικών φωτογραφιών, η μέση ευαισθησία αυξήθηκε στο 70%. Η δερματοσκόπηση σε συνδυασμό με την κλινική εξέταση, βελτιώνει σημαντικά τη διαγνωστική ακρίβεια των μελαγχρωματικών βλαβών των έξω γεννητικών οργάνων και ιδιαίτερα τη διαγνωστική ευαισθησία για τη διάγνωση των κακοήθων βλαβών των γεννητικών οργάνων.
description: Pigmented lesions of the external genitalia include benign and malignant lesions and have distinct clinical and epidemiological features compared to those from those of other areas of the body. Although history-taking and visual inspection of a lesion by a dermatologist are usually the first in a series of “steps” to diagnose pigmented skin lesions, dermoscopy has become an important tool to assist diagnosis. In recent years, specific dermoscopic criteria have been described for the diagnosis of pigmented lesions of the external genitalia. The aim of this study was to determine whether dermoscopy when added to visual inspection improves the diagnostic accuracy of pigmented lesions of the external genitalia compared to visual inspection alone. We used clinical and dermoscopic images of histopathologically diagnosed pigmented lesions of the external genitalia that included nevi, melanosis, seborrheic hyperkeratosis, pigmented BCCs, pigmented Bowen's disease, and melanomas. Participating dermatologists with experience in dermoscopy (readers) assessed the lesions by answering 2 online questionnaires, initially based on clinical images only and then after the inclusion of the corresponding dermoscopic images. Their diagnostic performance was then evaluated comparatively. The mean proportion of correct answers in the first questionnaire with the clinical photographs alone was 52.6% and after the introduction of the dermoscopic images increased to 63.4%. The mean sensitivity for malignant lesions with clinical photographs alone was 38%. After the introduction of the dermoscopic images, the mean sensitivity increased to 70%. Dermoscopy in combination with visual inspection improves significantly the diagnostic accuracy of pigmented lesions of the external genitalia and the sensitivity of dermatologists-readers for the diagnosis of malignant lesions of the genital area.